กฎกระทรวง
กำหนดเจ้าหน้าที่ผู้รักษาความปลอดภัยในอากาศยาน
พ.ศ. ๒๕๖๗

อาศัยอำนาจตามความในมาตรา ๖ วรรคหนึ่ง และมาตรา ๓๘ วรรคสอง แห่งพระราชบัญญัติ
ว่าด้วยความผิดบางประการต่อการเดินอากาศ พ.ศ. ๒๕๕๘ รัฐมนตรีว่าการกระทรวงคมนาคม
ออกกฎกระทรวงไว้ ดังต่อไปนี้

ข้อ ๑ เจ้าหน้าที่ผู้รักษาความปลอดภัยในอากาศยานต้อง
(๑) เป็นข้าราชการทหารหรือข้าราชการตำรวจซึ่งมีอายุไม่เกินห้าสิบปี
(๒) มีทักษะทางสังคมและการสื่อสารที่ดีมาก
(๓) มีความสามารถในการจัดการกับความเครียด
(๔) มีความจำและจดจ่อต่อการปฏิบัติงานได้เป็นอย่างดี
(๕) มีความสามารถในการปฏิบัติงานโดยลำพังและปฏิบัติงานเป็นทีม
(๖) มีความมั่นใจและความสามารถที่จะปฏิบัติงานได้อย่างมีประสิทธิภาพ
(๗) มีบุคลิกภาพที่ดีและมีการแสดงออกที่เหมาะสม
(๘) มีทักษะในการจัดการภายในสถานการณ์ที่อันตราย
(๙) ไม่เป็นผู้มีประวัติเกี่ยวข้องกับการใช้สารเสพติดหรือสารออกฤทธิ์ต่อจิตประสาท
(๑๐) ไม่เป็นผู้อยู่ในระหว่างถูกสั่งพักราชการหรือถูกสั่งให้ออกจากราชการไว้ก่อนตามกฎหมาย
    การทดสอบตาม (๒) ถึง (๘) ให้เป็นไปตามวิธีการที่ผู้อำนวยการสำนักงานการบินพลเรือน
    แห่งประเทศไทยกำหนด

ข้อ ๒ เจ้าหน้าที่ผู้รักษาความปลอดภัยในอากาศยานต้องผ่านการตรวจสอบ ทดสอบ
และการฝึกอบรม ดังต่อไปนี้

(๑) ผ่านการตรวจสอบประวัติอาชญากรรมซึ่งเป็นไปตามเงื่อนไขการตรวจสอบประวัติ
    ตามเอกสารแนะนำว่าด้วยการตรวจสอบประวัติการรักษาความปลอดภัยที่ผู้อำนวยการสำนักงาน
    การบินพลเรือนแห่งประเทศไทยกำหนด

(๒) ผ่านการฝึกอบรมตามหลักสูตรเจ้าหน้าที่ผู้รักษาความปลอดภัยในอากาศยานจากหน่วยงานของรัฐที่มีความเชี่ยวชาญเฉพาะสำหรับการฝึกอบรมเจ้าหน้าที่ผู้รักษาความปลอดภัยในอากาศยาน

(๓) ผ่านการทดสอบความรู้ทั่วไปและความรู้ทางเทคนิค ตามวิธีการที่ผู้อำนวยการสำนักงานการบินพลเรือนแห่งประเทศไทยกำหนด

ข้อ ๓ การฝึกอบรมตามหลักสูตรเจ้าหน้าที่ผู้รักษาความปลอดภัยในอากาศยานตามข้อ ๒ (๒)
ต้องผ่านการฝึกอบรมทั้งภาคฤษฎีและภาคปฏิบัติ โดยการฝึกภาคปฏิบัติต้องฝึกในสถานที่และสถานการณ์เสมือนจริง

หลักสูตรที่ต้องผ่านการฝึกอบรมตามวรรคหนึ่ง ประกอบด้วย

(๑) ความรู้ทั่วไปเกี่ยวกับ

(ก) หน่วยงานที่เกี่ยวข้องกับการปฏิบัติหน้าที่ของเจ้าหน้าที่ผู้รักษาความปลอดภัยในอากาศยาน การติดต่อบุคคลและหน่วยงานที่ทำหน้าที่อำนวยความสะดวกและสนับสนุนในการปฏิบัติงานของเจ้าหน้าที่ผู้รักษาความปลอดภัยในอากาศยาน การปฏิบัติการบินของผู้ดำเนินการสนามบินและผู้ดำเนินการเดินอากาศ บทบาทและหน้าที่ของผู้ควบคุมอาภาพยานและสมาชิกลูกเรือ รวมทั้งแผนการบินและสนามบินสำรอง

(ข) การออกและตรวจสอบบัตรโดยสาร และการแสดงตนเพื่อชี้เครื่อง การเคลื่อนไหวของผู้โดยสาร ส้มภาระ สินค้า ไปรษณียภัณฑ์ก่อนขึ้นอากาศยาน และกฎระเบียบเกี่ยวกับหนังสือเดินทางการตรวจลงตรา และศุลกากร

(ค) ความรู้เกี่ยวกับความตกลงว่าด้วยการจัดให้มีเจ้าหน้าที่ผู้รักษาความปลอดภัยในอากาศยานรวมถึงการพกพาอาวุธระหว่างบินซึ่งจัดทำเป็นความลับของประเทศไทยกับประเทศที่ผู้ดำเนินการเดินอากาศจะใช้เป็นจุดแวะพักระหว่างทาง และจุดหมายปลายทาง รวมถึงประเทศที่อาจมีการขอใช้สนามบินสำรองในกรณีฉุกเฉิน

(๒) ความรู้ทางเทคนิคเกี่ยวกับ

(ก) วิธีการสังเกตการณ์และการตรวจตรา การประเมินสถานการณ์ การจัดการกับบุคคลที่มีพฤติกรรมก่อควรและมีอาการคุ้มคลั่ง การควบคุมตัวผู้ต้องสงสัยหรือผู้ก่อเหตุและกฎหมายเกี่ยวกับการควบคุมตัวผู้ต้องสงสัยหรือผู้ก่อเหตุ รวมทั้งการสื่อสารโดยใช้สัญลักษณ์และภาษาในทางลับ

(ข) การใช้อาวุธปืนขั้นสูงและการต่อสู้โดยใช้อาวุธ ที่ไม่เป็นอันตรายแก่ชีวิต อากาศยาน หรืออุปกรณ์อื่นใด รวมทั้งสถานที่และขั้นตอนในการจัดเก็บอาวุธที่ใช้ในการปฏิบัติหน้าที่

(ค) การป้องกันตัว การต่อสู้โดยไม่ใช้อาวุธ และการต่อสู้ระยะประชิดตัว

(ง) โครงสร้างภายนอกและภายในอากาศยาน แบบ รุ่น และสมรรถนะของอากาศยาน อุปกรณ์และเครื่องมือที่อยู่ภายในห้องโดยสาร รวมทั้งการนำอุปกรณ์และเครื่องมือดังกล่าวมาใช้ประโยชน์ ในระหว่างปฏิบัติหน้าที่ ตลอดจนวิธีการตรวจค้นอากาศยาน

(จ) การปฏิบัติงานภายในพื้นที่จำกัด และปัจจัยที่มีผลต่อมนุษย์ภายใต้สภาพความดันอากาศ และระดับออกซิเจนในห้องโดยสารที่อยู่ในระดับต่ำ รวมทั้งการปฏิบัติเมื่อเกิดเหตุฉุกเฉินและการอพยพ

(ฉ) การจำแนกประเภทระเบิดแสงเครื่อง สิ่งของต้องห้าม และวัตถุอันตรายที่ห้าม นำขึ้นอากาศยาน และแนวทางปฏิบัติในกรณีที่พบวัตถุระเบิดบนอากาศยาน รวมทั้งการเคลื่อนย้าย วัตถุระเบิดนั้นไปไว้ในตำแหน่งที่เสียหายน้อยที่สุดในอากาศยาน

(ช) การบังคับใช้กฎและระเบียบที่เกี่ยวข้องกับการปฏิบัติหน้าที่ในช่วงเวลาที่อากาศยานทำการบินอยู่ในอาณาเขตของประเทศไทยและเหนือเขตกะหลวง

ให้ว่า ณ วันที่ ๑๙ พฤศจิกายน พ.ศ. ๒๕๖๗ สุริยะ จึงรุงเรืองกิจ รักษมนตรีว่าการกระทรวงคมนาคม

หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๘ แห่งพระราชบัญญัติว่าด้วย
ความผิดบางประการต่อการเดินอากาศ พ.ศ. ๒๕๕๘ บัญญัติให้ผู้ที่จะได้รับการแต่งตั้งให้เป็นเจ้าหน้าที่ผู้รักษา
ความปลอดภัยในอากาศยาน โดยคำแนะนำของปลัดกระทรวงกลาโหมและผู้บัญชาการตำรวจแห่งชาติ
เพื่อป้องกันและปราบปรามการกระทำผิดในอากาศยานในระหว่างการบิน ต้องเป็นไปตามที่กำหนดในกฎกระทรวง
จึงจำเป็นต้องออกกฎกระทรวงนี้